**Výbor**

**Národnej rady Slovenskej republiky**

**pre zdravotníctvo**

20. schôdza výboru

Číslo: CRD-4484/2011

**100**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 22. novembra 2011**

o určení spravodajcu gestorského výboru pre prvé čítanie a druhé čítanie o návrhu zákona podľa § 71 a § 77 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

# Výbor Národnej rady Slovenskej republiky pre zdravotníctvo

na svojej 20. schôdzi k vládnemu návrhu zákona o minimálnych mzdových nárokoch sestier a pôrodných asistentiek a o zmene a doplnení niektorých zákonov (tlač 560) ;

1. **k o n š t a t u j e,**

že predseda Národnej rady Slovenskej republiky v súlade s § 71 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil Výbor Národnej rady Slovenskej republiky pre zdravotníctvo pri rokovaní o vládnom návrhu zákona o minimálnych mzdových nárokoch sestier a pôrodných asistentiek a o zmene a doplnení niektorých zákonov (tlač 560) za gestorský výbor;

1. **u r č u j e**

v súlade s § 77 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov poslanca Viliama N o v o t n é h o člena Výboru Národnej rady Slovenskej republiky pre zdravotníctvo za spravodajcu k predmetnému návrhu zákona v prvom a v druhom čítaní;

1. **u k l a d á**

**predsedovi výboru**

informovať o tomto uznesení predsedu Národnej rady Slovenskej republiky.

## Viliam N o v o t n ý

predseda výboru

**Darina G a b á n i o v á**

overovateľka výboru